KS Daily View 03 ส.ค. 2022
3 สิงหาคม 2565

KS Daily View 03.08.2022 > ติดตามความตึงเครียดไต้หวัน– จีน-สหรัฐ และการประชุม OPEC+ คืนนี้/แนะลงทุนกลุ่ม Anti Commodity, Tech, กลุ่มการเงิน SET Index วันนีคาดแกว่งตัว 1580-1595 จุด หุ้นแนะนำ CK
ต่างประเทศ :  เมื่อคินประเด็นสำคัญที่ตลาดให้น้ำหนักคือ ประธานสภาผู้แทนราษฎรสหรัฐ Nancy Peloci ได้เยือนไต้หวันเป็นที่เรียบร้อย แต่ยังไม่มีเหตุการณ์อะไรพิเศษ อย่างไรก็ตามทำให้ความกังวลความตึงเครียดด้านภูมิรัฐศาสตร์ระหว่างไต้หวัน– จีน-สหรัฐยังมีอยู่    ล่าสุดฝั่งจีนประกาศซ้อมรบทางทหารในวันที่ 4-7 ส.ค. ในน่านน้ำและน่านฟ้าที่ล้อมรอบไต้หวัน เป็นประเด็นที่ต้องติดตามต่อจากฝั่งจีนจะมีอะไรเพิ่มเติมในช่วงนี้ ซึ่งหากความตึงเครียดเพิ่มขึ้น  แต่ไม่บานปลาย KS ประเมินเป็นบวกต่อหุ้นกลุ่มนิคมอาทิ AMATA และทองคำ แนะนำกองทุนทองคำ คือ กองทุน KGOLD (มีสัดส่วน SPDR สูง และมีนโยบายป้องกันความเสี่ยง) กองทุน WEGOLD (มีสัดส่วนทองคำและขุดเหมืองสูง) และ กองทุน TGoldBullion-UH (มีสัดส่วนเงินดอลลาร์ฯ สูง)   
ระยะสั้นผลต่อสินทรัพย์เสี่ยงเมื่อคืนแกว่งตัวผันผวน ฝั่งสหรัฐดัชนี Dow jones -1.2%DoD, S&P-0.67%DoD, Nasdaq-0.16%DoD ปรับลงระยะสั้นแต่ทิศทางยังเป็นขาขึ้น , ฝั่งยุโรป ตลาดหุ้นเปิดต่ำแต่มีแรงไล่ซื้อกลับติดลบเล้กน้อย โดย  ดัชนี Stoxx Europe 600 (-0.32%DoD) ฝั่งเอเซีย  โดยประเทศเอเซียเหนือเช้านี้ ทั้งญี่ปุ่น, เกาหลีใต้  เปิดตลาดบวกบางๆหลังจากเมื่อวานปรับลงแรง   ส่วนสินทรัพย์ปลอดภัย ในระยะสั้น อาทิ Bond yields 2 ปี ปรับขึ้นจาก 2.9% อยู่ที่ 3%, สกุลดอลลาร์ Dollar Index แข็งค่า 1.1% และทองคำ +0.5%DoD อยุ่ที่ $1,759.40 แต่ระยะกลาง ช่วงที่เหลือของสัปดาห์  KS ยังคงมุมมองเดิมคือ ตลาดหุ้นฝั่งสหรัฐคาดแกว่งตัว Sideway up  ฝั่งยุโรปคาดตลาดหุ้นแกว่งตัว Sideway โดยปัจจัยที่มีน้ำหนักกดดันยังต้องติดตาม วิกฤตก๊าซในยุโรป, ภาวะเศรษฐกิจถดถอย   ฝั่งเอเซีย โดยเฉพาะฝั่งจีนคาดตลาดหุ้นยังมีแรงกดดันและยังไม่ Perform จากสถานการณ์ Covid
ส่วนประเด็นต่างประเทศสำคัญที่ตลาดให้น้ำหนักคือ 
1.)ในช่วงเย็นวันนี้คือ การประชุม OPEC+ จะมีการพิจารณานโยบายการผลิตสำหรับเดือน ก.ย.  Consensus คาดการณ์ว่ากลุ่ม OPEC+ อาจไม่สามารถปรับเพิ่มกำลังการผลิตเกินกว่าแผนที่วางไว้ เนื่องจากข้อจำกัดด้านปริมาณการผลิตสำรอง   ประเมินน้ำมันยังผันผวนสูง KS ยังคงมุมมองน้ำมันดิบคาดผ่านจุด Peak ไปแล้ว ยังมองบวกต่อ Anti Commodity อาทิ PTG, OR  CK ฯลฯ
2.)ตลาดรอวันศุกร์ ตัวเลขฝั่งแรงงาน ทั้ง Non-farm payroll ของสหรัฐฯ เดือน ก.ค. ตลาดคาด +250K (ลดลงจากเดือนก่อนหน้าที่ +372K) อัตราการว่างงานของสหรัฐฯ เดือน ก.ค. คาด 3.6% (ทรงตัว MoM)
ในประเทศ :  SET Index ยังคงประเมินแนวต้านในสัปดาห์นี้อยู่บริเวณ 1600 และ 1616 จุด ส่วนแนวรับ 1585 และ 1555 จุด คาดการเคลื่อนไหวในช่วงนี้ยังติดตามรอดูปัจจัยภายนอกเป็นหลัก  ส่วนประเด็นภายในคาดยังติดตามการรายงานงบงวด 2Q22 ซึ่งสัปดาห์หน้าจะประกาศออกมาหลายบริษัท 
มุมมองตลาดหุ้น  SET วันนี้คาด 1580-1595 จุด หุ้นแนะนำ CK 
Top pick :  CK(ราคาเป้าหมายพื้นฐาน 29.59 บาท) 1.) เป็นกลุ่มหุ้น Anti commodity กลุ่มรับเหมา ธุรกิจปรับราคาขายขึ้นมาก่อนแล้วตามต้นทุนที่สูง  และช่วงที่ต้นทุนลงไม่ต้องลงราคาตาม โดยราคาวัสดุก่อสร้างทิศทางปรับลง CK ได้ประโยชน์ 2.)  เราคาดกำไรปกติงวด 2Q22 ที่ 346.2 ลบ. เทียบกับกำไรปกติที่ 175.2 ลบ.ในงวด 2Q21  และผลขาดทุนปกติที่ 118.6 ลบ. ในงวด 1Q22  การเติบโตของกำไรมาจากการเริ่มงานในมือที่เพิ่งลงนาม รายได้เงินปันผลจาก TTW และส่วนแบ่งกำไรจาก CKP และ BEM ที่คาดอยู่ที่ 444.9 ลบ. เพิ่มขึ้น 45.3% YoY และ 430.6% QoQ หนุนจากการฟื้นของตัวจำนวนรถยนต์ที่ใช้ทางด่วนและผู้โดยสารรถไฟฟ้าของ BEM ในไตรมาส 2/2565 และช่วงไฮซีซั่นของโรงไฟฟ้าพลังน้ำของ CKP  3. มีความชัดเจน โครงการรถไฟฟ้าสายสีส้มตะวันตก ถือเป็น Catalyst หนุนราคาหุ้น
รายงานตัวเลขเศรษฐกิจ     
วันพุธ ติดตามตัวเลข Caixin Service PMI ของจีน เดือน ก.ค. คาด 55.2 จุด (+1.3% MoM) ตัวเลขดุลการค้าของเยอรมันเดือน มิ.ย. คาด -1.36 หมื่นล้านยูโร (เทียบเดือนก่อนหน้าที่ +0.5 พันล้านยูโร ตัวเลข S&P Global Services PMI ของยูโรโซน เดือน ก.ค. คาด 50.6 จุด (-4.5% MoM) ตัวเลข PPI ของยูโรโซนเดือน มิ.ย. คาด +1% MoM และ +35.7% YoY ตัวเลข ISM Non-manufacturing PMI ของสหรัฐฯ เดือน ก.ค. คาด 53.5 จุด (-3.3% MoM) ตัวเลข Factory order ของสหรัฐฯ เดือน มิ.ย. คาด +1.2% MoM ปริมาณสต๊อกน้ำมันดิบของสหรัฐฯ และการประชุม OPEC+ 
วันพฤหัสฯ ติดตามตัวเลขดัชนีความเชื่อมั่นผู้บริโภคของไทยเดือน ก.ค. คาด 41.8 จุด (+0.5% MoM) ตัวเลข Factory order ของเยอรมันเดือน มิ.ย. คาด -0.7% MoM การประชุมธนาคารอังกฤษ คาดปรับขึ้นดอกเบี้ยนโยบาย 25bps. เป็น 1.50% ตัวเลขดุลการค้าของสหรัฐฯ เดือน มิ.ย. คาด -US$80bn (ลดลงจากเดือนก่อนที่ -U$85.5) ตัวเลข Initial Jobless Claim ของสหรัฐฯ คาด +265K (เพิ่มขึ้นจากสัปดาห์ก่อนที่ +256K) และถ้อยแถลงของ Fed Mester      
วันศุกร์ ติดตามตัวเลขอัตราเงินเฟ้อทั่วไปของไทยเดือน ก.ค. คาด +8.3% YoY (จากเดือนก่อนหน้าที่ +7.66% YoY) ตัวเลขอัตราเงินเฟ้อพื้นฐานของไทยเดือน ก.ค. คาด +2.7% YoY (จากเดือนก่อนหน้าที่ +2.51% YoY) การประชุมธนาคารกลางอินเดียคาดปรับขึ้นดอกเบี้ยนโยบาย 50bps. เป็น 5.4% 
#KS #KSecurities #ลงทุน #Investment #KSTODAY